Document ID: 31993R3641

ΚΑΝΟΝΙΣΜΟΣ (ΕΚ) αριθ. 3641/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι μια ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, που στο εξής καλείται "η συμφωνία", υπογράφηκε στις Βρυξέλλες στις 8 Μαρτίου 1993 και άρχισε να ισχύει στις 31 Δεκεμβρίου 1993-
ότι είναι αναγκαίο να καθορισθούν οι λεπτομέρειες σύμφωνα με τις οποίες θα τεθούν σε εφαρμογή διάφορες διατάξεις της συμφωνίας για τα γεωργικά προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις για την εφαρμογή του άρθρου 15 παράγραφοι 2 και 4 της συμφωνίας για τα γεωργικά προϊόντα του παραρτήματος ΙΙ της συνθήκης που υπόκεινται, στο πλαίσιο της κοινής οργάνωσης αγοράς, στο καθεστώς των εισφορών, καθώς και για τα προϊόντα των κωδικών ΣΟ 0711 90 40, 2003 10 20 και 2003 10 30, θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1) ή στις αντίστοιχες διατάξεις των άλλων κανονισμών για την κοινή οργάνωση γεωργικών αγορών. Όταν η εφαρμογή των συμφωνιών απαιτεί στενή συνεργασία με τη Βουλγαρία, η Επιτροπή μπορεί να λαμβάνει κάθε χρήσιμο μέτρο προκειμένου να εξασφαλίσει τη συνεργασία αυτή.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1993.

Labels: 3
15
18
6